Prancūzijos respublikos kalendorius

Respublikos kalendorius () arba Revoliucijos kalendorius () – 1789 m. po Didžiosios Prancūzijos revoliucijos sukurtas naujas kalendorius. 1789 m. liepos 15 d. Bastilijos šturmas tapo I laisvės metais (An I de la liberté). Prancūzų revoliuciniu kalendoriumi buvo naudojamasi apie 12 metų, po to jis nunyko. Kalendorių sukūrė speciali komisija vadovaujama Šarlio Žilbero Romo. 1793 m. spalio 24 d. jį patvirtino Nacionalinis konventas.

 Metų skaičiavimas 
Metai skaičiuojami nuo „Respublikos eros pradžios“, t. y., nuo 1792 m. rugsėjo 22 d. Metų skaičiavimas „nuo Kristaus gimimo“ panaikintas. 1792 m. rugsėjo 22 d. sutapo su rudens lygiadieniu, kitų metų pradžia buvo laikomas pusiaunaktis tos dienos, kuri tais metais sutapdavo su rudens lygiadieniu.

 Kalendoriaus struktūra 

 Mėnesių pavadinimai 
Metus sudarė dvylika mėnesių naujais pavadinimais po 30 dienų + 5 arba 6 dienos (priklausomai nuo to, ar tuo metu keliamieji ar nekeliamieji metai), neįeinančios į mėnesius (sankiulotidės). Mėnesį sudarė 3 savaitės po 10 dienų. Vartoti šie mėnesių pavadinimai:

Ruduo
 Vandemjeras ( < vendange – ‘vynuogių derlius’), rugsėjo 22/23/24 – spalio 21/22/23;
 Briumeras ( < brume ‘rūkas’), spalio 22/23/24 – lapkričio 20/21/22;
 Frimeras ( < frimas ‘šerkšnas’), lapkričio 21/22/23 – gruodžio 20/21/22.
Žiema
 Nivozas ( <  ‘sniegingas’), gruodžio 21/22/23 – sausio 19/20/21;
 Pliuviozas ( <  ‘lietingas’), sausio 20/21/22 – vasario 18/19/20;
 Vantozas ( < venteux – ‘vėjuotas’), vasario 19/20/21 – kovo 20/21.
Pavasaris
 Žerminalis ( <  ‘daigas’), kovo 21/22 – balandžio 19/20;
 Florealis ( < fleur ‘gėlė’), balandžio 20/21 – gegužės 19/20;
 Prerialis ( < prairie ‘pieva’), gegužės 20/21 – birželio 18/19.
Vasara
 Mesidoras ( <  ‘pjūtis’), birželio 19/20 – liepos 18/19;
 Termidoras ( <  ‘šiluma’), liepos 19/20 – rugpjūčio 17/18;
 Fruktidoras ( <  ‘vaisius’), rugpjūčio 18/19 – rugsėjo 16/17.
Mėnesio galūnė nurodo metų laiką. Kiekvienai dienai buvo priskiriamas tam tikras augalo, gyvūno ar kitoks pavadinimas. Pavadinimus sukūrė poetas Fabras d'Eglantenas. Mėnesiai taip pat buvo susieti su zodiako ženklais.

 Paros suskirstymas valandomis ir minutėmis 
Valandą sudarė 100 minučių, minutę – 100 sekundžių, parą – 10 valandų.
 Dešimtainis vienetas  Trukmė standartiniais vienetais Dekada () = 10 dienų (dešimtadienis)  10 dienų Diena () = 10 valandų  1 diena Valanda () = 100 minučių  2 valandos 24 minutės Minutė () = 100 sekundžių  1 minutė 26,4 sekundės Sekundė ()  0,864 sekundės

 Sankiulotidės 
 Dorybės diena () – rugsėjo 17 d.
 Genijaus diena () – rugsėjo 18 d.
 Darbo diena () – rugsėjo 19 d.
 Nuomonių diena () – rugsėjo 20 d.
 Apdovanojimų diena () – rugsėjo 21 d.
 Revoliucijos diena () (keliamaisiais metais lygiadienio išvakarės)

Žodis sankiulotidės () kilęs iš sankiulotų pavadinimo.

Kategorija:Kalendoriai